**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE –**

**Proiect 7 IUNIE 2024**

Ca urmare a solicitării de emitere a acordului de mediu adresată de MUNICIPIUL BISTRIȚA, cu sediul în municipiul Bistrița, Piața Centrală, nr. 6, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. *5545/24.04.2024, ultima completare cu nr. 7380 /07.06.2024*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de *05.06.2024,* **că proiectul:** *”Parc de specializare inteligentă BISTRIȚA INDUSTRIANOVA HUB*”, propus a fi amplasat în *municipiul Bistrița, localitatea componentă Viișoara, str. Lungă/zona Heidenfeld, nr. 157A/157B,* județul Bistriţa-Năsăud, nu se supune evaluării impactului asupra mediului.

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 *- proiectul propus* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa nr. 2, la* ***punctul 10, lit. a)*** *proiecte de dezvoltare a unităților/zonelor industriale și la* ***punctul 3, lit. a)*** *instalaţii industriale pentru producerea energiei electrice, termice şi a aburului tehnologic, altele decât cele prevăzute în anexa 1,*

 *- proiectul propus* ***nu intră*** *sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;*

 *- proiectul propus* ***nu******intră*** *sub incidența prevederilor art. 48 și 54 din Legea apelor nr. 107/1996, cu modificările și completările ulterioare.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.*

*Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei municipiului Bistrița, publicare în presa locală, afişare pe site-ul şi la sediul A.P.M. Bistrița-Năsăud.*

*Nu s-au înregistrat observaţii/comentarii/contestaţii din partea publicului interesat până la această etapă de procedură.*

***1. Caracteristicile proiectului****:*

***a)*** ***dimensiunea și concepția întregului proiect*** :

*Prin proiectul propus se vor realiza următoarele lucrări:*

*- parcelare teren în scopul concesionării ulterioare pentru realizarea de construcții care să adăpostească IMM-urile interesate;*

*- zona de incubare Start-up-uri, respectiv „Subzona Industrianova Hub”* *– pe care se va realiza o clădire în regim de înălțime P+E, cu destinația de Mini Incubator de Afaceri;*

*- realizare doua zone destinate amplasarii echipamentelor de resurse regenerabile – turbine de vânt și panouri fotovoltaice;*

*- realizare zonă tehnică, care va cuprinde casa pompelor, postul TRAFO și rezervoarele de apă pentru rezervă de incendiu, care se vor amplasa pe platformă betonată;*

*- realizare drum auto de incintă, inclusiv trotuare pietonale și amenajare spații verzi;*

*- amenajare zonă de parcare cu 112 locuri de parcare la nivelul solului;*

*- instalații de alimentare cu apă, canalizare, branșamente la curent electric, iluminat stradal, iluminat arhitectural, etc;*

*- amenajări exterioare.*

*Terenul propus pentru construirea Parcului de specializare inteligentă ”Bistrița Industrianova Hub” este format din două parcele identificate prin CF 94525 - teren cu suprafața de 34.594,00 mp, respectiv prin CF 51348 (2412) - teren cu suprafață de 5.548,00 mp, însumând o suprafață totală de 40.142,00 mp.*

*Accesul se va realiza în mod direct din drumul de acces Strada Speranței. Drumul de acces propus din incintă va intersecta infrastructura națională de transport și va asigura accesul fluxurilor de trafic dinspre aceasta spre viitorul parc.*

***Bilanț teritorial* *existent***

|  |
| --- |
| Bilanț teritorial - indici urbanistici - existent |
| S totală teren | 40142.00 | mp |
| Sc construită teren propusă spre desființare - printr-o documentație separată, în sarcina beneficiarului | 433.48 | mp |
| S platforme betonate existente teren propuse spre desființare - printr-o documentație separată, în sarcina beneficiarului | 9033.85 | mp |
| Spațiu verde neamenajat | 30674.67 | mp |
| Număr copaci existenți pe teren | 134 | buc. |
| POT EXISTENT | 1.08% |  |
| CUT EXISTENT | 0.01 |  |

***Bilanț teritorial propus:***

|  |  |
| --- | --- |
| Bilanț teritorial TOTAL- indici urbanistici - propus | PROCENT |
| S totală teren | 40142.00 | mp | 100.00% |
| S construită totală | 1180.42 | mp | 2.94% |
| *Incubator Afaceri - IndustriaNova HUB*  | *968.00* | *mp* | 2.41% |
| *Rezervor apa și casa pompe*  | *197.42* | *mp* | 0.49% |
| *Post TRAFO* | *15.00* | *mp* | 0.04% |
| Suprafața platforme betonate, carosabil, trotuare pietonale, parcări | 8594.51 | mp | 21.41% |
| Spațiu verde natural pe sol rezultat în urma implementării prezentului proiect | 29657.75 | mp | 73.88% |
| *Spațiu verde minim rezultat după recepția construcțiilor care vor fi propuse pe loturile libere 1-5 prin documentații ulterioare, raportat la întreg terenul în suprafață de 40.142 mp* | *14406.00* | *mp* | 35.89% |
| Suprafața panouri fotovoltaice | 705.32 | mp | 1.76% |
| Suprafața eoliene | 4.00 | mp | 0.01% |
| Număr copaci total pe terenNr. locuri parcare ce deservesc întreaga investiție  | 224112 | buc locuri |  |
|  |
| POT PROPUS | 3% |  |  |
| CUT PROPUS | 0.00 |  |  |

***Bilanț teritorial - SUBZONE***

|  |  |
| --- | --- |
| S total teren 40142.00 mp |  |
| Subzona IndustriaNova Hub - Incubator Afaceri 2490.00 mp- LOT 6 | *SC=968 mp; SCD = 1392 mp; S spațiu verde = 1096.97 mp (44%)* |
| Subzona propusa Business 1 - LOT 1 4321.00 mp | *POTmax = 60%; CUT MAX=2.5 ADC/MP; min. 30% spațiu verde; SCMAX =2592.60 mp; spațiu verde =1296.30 mp* |
| Subzona propusa Business 2 - LOT 2 4935.00 mp | *POTmax = 60%; CUT MAX=2.5 ADC/MP; min. 30% spațiu verde SCMAX= 2961 mp; spațiu verde = 1480.5mp* |
| Subzona propusa Business 3 - LOT 3 5099.00 mp | *POTmax =60%; CUT MAX=2.5 ADC/MP; min. 30% spațiu verde SCMAX= 3059.4 mp; spațiu verde = 1529.7 mp* |
| Subzona propusa Business 4 - LOT 4 4673.42 mp | *POTmax =60%; CUT MAX=2.5 ADC/MP; min. 30% spațiu verde SCMAX= 2804.052 mp; spațiu verde = 1402.02 mp* |
| Subzona propusa Business 5 - LOT 5 5450.10 mp | *POTmax =60%; CUT MAX=2.5 ADC/MP; min. 30% spațiu verde SCMAX= 3270.06 mp; spațiu verde = 1653.03 mp;* |
|  Subzona rezervata panourilor fotovoltaice și post trafo - LOT 8 |  1489.15 mp |  | *SC = 15 mp;**S amenajată panouri fotovoltaice = 705.32 mp;**S spatiu verde = 768.83 mp (51.62%)* |
|  Subzona rezervata turbine eoliene - LOT 9 | 1063.05 mp |  | *Zona Eoliene - 4 buc. eoliene x 5 kW;**H=20 m; S eoliene= 4 mp**S spațiu verde= 1059.05 mp (99%)* |
|  Subzona rezervor apă și casa pompe - LOT 7 | 1822.95 mp |  | *SC=197.42 mp;* *S spațiu verde = 1539.89 mp (84,47 %)* |
|  Spatiu rezervat zonei de parcare aferente întregului parc și drumului de incinta | 8798.33 mp |  | *S amenajată platforme betonate/parcare/ drum și trotuare = 6200.63 mp, S spațiu verde = 2597,7 mp* |

*Subzonele pentru IMM-uri se vor amenaja într-o etapă viitoare și nu fac obiectul prezentului proiect.*

*De asemenea și desființarea construcțiilor existente pe teren (cabina poartă și alte 2 construcții anexă) nu fac obiectul prezentului proiect.*

|  |
| --- |
| BILANȚ TERITORIAL - SUBZONA INDUSTRIANOVA HUB - MINI INCUBATOR DE AFACERI **–** LOT 6 |
|  | PROPUS |
| SUPRAFAȚA LOT 6 | 2490 | 100% |
| SUPRAFAȚA CONSTRUITĂ INCUBATOR | 968 | 39% |
| SUPRAFAȚA CIRCULAȚII PIETONALE | 425.03 | 17% |
| SUPRAFAȚA VERDE PE SOL NATURAL | 1096.97 | 44% |
| COPACI EXISTENȚI CARE SE PĂSTREAZĂ | 3 | buc |
| COPACI PROPUȘI | 25 | buc |
| TOTAL COPACI REZULTAȚI | 28 | buc |
| P.O.T. propus | 39% |
| C.U.T. propus | 0.56 |
| REGIM DE ÎNĂLȚIME | P+E |  |

*Accesul se va realiza în mod direct din drumul de acces Strada Speranței. Drumul de acces propus din incintă va intersecta infrastructura națională de transport și va asigura accesul fluxurilor de trafic dinspre aceasta spre viitorul parc. Zona de parcare cu 112 locuri pentru autoturisme, dintre care 4 locuri pentru persoane cu dizabilități, este propusă pentru a acoperi cerințele întregului parc industrial.*

*Amenajări de copaci pe teren:*

*· 1 copac propus spre mutare;*

*· 133 copaci existenți care se păstrează;*

*· 62 copaci propuși – Carpen Carpinus Betulus;*

*· 3 copaci propuși – Tuia occidentalis Teddy:*

*· 25 copaci propuși – Juniperus chinensis;*

*Total copaci propuși: 90 copaci;*

*Total copaci rezultați: 224 copaci.*

*Sistemul fotovoltaic propus va cuprinde 458 bucăți panouri fotovoltaice și 3 invertoare, fiind dimensionat pentru o putere electrică instalată de 194,65 kW.*

*Ancorarea în sol a structurilor de susținere a panourilor se va realiza prin fundații de beton în funcție de stratificarea solului.*

*Panourile fotovoltaice vor avea următoarele caracteristici:*

* *Tip celulă: monocristalin;*
* *Putere maximă: 425 W;*
* *Intensitate maximă: 13.37 A;*
* *Scurt circuit: 13.78 A;*
* *Tensiune circuit deschis: 38.8 V;*
* *Eficiență: 21.8 %;*
* *Greutate: 21.3 Kg;*
* *Dimensiuni: 1722 x 1134 x 30 mm.*

*Invertoarele vor avea următoarele caracteristici:*

* *Invertor trifazat 70 kW - 3 buc.*
* *Grad de protecție: IP65*
* *Curent nominal: 112.7 A*
* *Frecvența: 50 HZ*
* *Masa: 86 KG*
* *Temp. maximă de lucru: 60 °C*
* *Temp. minimă de lucru: -25 °C*
* *Putere nominală: 70000 W*

*Energia electrică produsă va deservi consumatorii electrici aferenți investiției, iar surplusul de energie va fi injectat în reteaua națională de distribuție energie electrică.*

*Sistemul eolian propus s-a dimensionat pentru o putere electrică instalată de 20 kW.*

*Sistemul eolian va cuprinde următoarele elemente componente:*

* *4 turbine eoliene cu o putere de 5 kW fiecare,*
* *fundație din beton armat,*
* *Turn de susținere (pilon),*
* *Nacela,*
* *Rotor,*
* *Instalația de stocare,*
* *Platforme de montaj /întreținere,*
* *Rețeaua de cabluri electrice subterane și puncte de conexiune care fac conexiunea între turbinele eoliene și stația de transformare,*
* *Sistem de teleconducere și telecomunicații a centralei.*

*Caracteristici turbine eoliene:*

*- lungimea Lamelor: 1.8 Metri*

*- Putere nominală: 5 KW*

*- Putere maximă: 5,5 KW*

*- Tensiune nominală: 220/380V*

*- Viteza de pornire a vântului: 3.0 metri/secundă*

*- Viteza nominală a vântului: 12.5 metri/secundă*

*- Viteza sigură a vântului: <55 metri/secundă*

*- Generator: PMG cu 3 faze*

*- Protecție la supraviteză: frână electromagnetică.*

*Organizarea de șantier va fi amplasată în incinta amplasamentului proiectului propus și va cuprinde și va cuprinde: containere mobile pentru personalul tehnic, magazie pentru scule/unelte, magazie pentru materiale, pichet de incendiu, tablou electric, WC ecologic. Pe amplasamentul investiției nu se vor amplasa stații de betoane sau mixturi asfaltice; aprovizionarea cu betoane și mixturi asfaltice se va realiza din stații de preparare autorizate, prin transport cu autovehicule specifice. Pe durata executării lucrărilor se vor asigura racorduri provizorii la rețeaua de utilități publice urbane existente în zonă.*

***b) cumularea cu alte proiecte existente si/sau aprobate****:*

 *- proiectul nu are efecte cumulative semnificative cu alte proiecte/construcții existente în zonă;*

***c) utilizarea resurselor naturale, in special a solului, a terenurilor, a apei și a biodiversității****:*

 *- în faza de construire a proiectului se vor utiliza agregate minerale naturale (nisip, balast), lemn, electricitate și combustibili;*

 *- la funcționare se vor utiliza apă, energie electrică şi combustibili;*

*Utilități:*

*- alimentarea cu apă: se va realiza din rețeaua de apă din zonă;*

*- evacuare apă uzată menajeră: în rețeaua de canalizare din zonă; apele pluviale de pe suprafața zonei de parcare vor fi trecute printr-un separator de hidrocarburi cu capacitatea 80-100 l/s, înainte de evacuare în reţeaua de canalizare din zonă;*

*- încălzirea: cu centrală termică pe compbustibil gazos;*

*- energie electrică – va fi asigurată din rețeaua existentă în zonă și din* *resurse regenerabile - sistemul fotovoltaic și sistemul eolian, propuse prin proiect;*

***d) cantitatea si tipurile de deşeuri generate/gestionate****:*

***-*** *în perioada de realizare a investiției:* *pamânt și pietre din excavații, deșeuri biodegradabile (decopertare teren), deșeuri menajere;*

***-*** *în perioada de funcționare vor fi produse următoarele tipuri de deșeuri:*

*- deșeuri de ambalaje care vor fi colectate și stocate selectiv şi vor fi predate către societăţi autorizate din punct de vedere al mediului, în scopul valorificării acestora;*

*- nămoluri și ape uleioase de la separatorul de hidrocarburi, care vor fi preluate de agenți economici autorizați pentru preluarea în vederea neutralizării/eliminării acestor tipuri de deșeuri;*

*- deșeuri de tip menajer care se vor colecta selectiv şi se vor gestiona conform prevederilor legale în vigoare. Deșeurile menajere vor fi gestionate prin relaţie contractuală cu operatorul de salubritate.*

*Gestionarea deșeurilor se va face cu respectarea strictă a prevederilor OUG nr. 92/2021 privind regimul deşeurilor, completată și modificată de Legea 17/2023.*

***e) poluarea si alte efecte negative:***

*- în perioada realizării proiectului pot apărea emisii, pulberi de la lucrările de construcţii, noxe de la mijloacele de transport a materialelor;*

*- aceste emisii au un caracter provizoriu, în intervale mici de timp, luându-se măsuri pentru reducerea acestora (stropiri, program de lucru adaptat pentru execuţia lucrărilor și operațiuni de transport, folosirea unor mijloace de transport performante, etc);*

*- în perioada lucrărilor de construire, zgomotul va fi generat de utilajele de excavație şi mijloacele de transport. În scopul diminuării zgomotului se va avea în vedere utilizarea unor utilaje silențioase, cu un grad ridicat de fiabilitate și randament ridicat;*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:***

*- nu se utilizează substanţe periculoase sau tehnologii care să inducă risc de accidente majore;*

***g)*** ***riscurile pentru sănătatea umană (de ex. din cauza contaminării apei sau a poluarii atmosferice):***

*- organizarea de şantier va dispune de materiale absorbante, în vederea limitării posibilelor poluări accidentale;*

*- emisiile de praf vor fi de scurtă durată, doar în perioada lucrărilor de construcție;*

*- în perioada de funcționare a obiectivului nu se vor utiliza substanţe şi tehnologii care să conducă la riscuri pentru sănătatea umană.*

**2. Amplasarea proiectelor:**

**2.1** ***utilizarea actuală şi aprobată a terenurilor:***

*Conform Certificatului de urbanism nr. 557 din 08.04.2024, emis de Primăria Municipiului Bistrița, terenul pe care se va implementa proiectul este proprietatea Municipiului Bistrița.*

*Zona studiată face parte din intravilanul municipiului Bistrița, localitatea componentă Viișoara și conform RLU/PUG face parte din zona mixtă M, subzona M2, (UTR19) – subzonă mixtă ce cuprinde instituții, servicii de interes general și echipamente publice, activități productive nepoluante și locuințe cu înălțime maximă P+4 niveluri.*

**2.2 *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *resursele naturale utilizate pentru realizarea proiectului sunt disponibile în zonă;*

**2.3*****capacitatea de absorbţie a mediului natural, acordându-se o atenţie specială următoarelor zone:***

***a)*** *zone umede, zone riverane, guri ale râurilor* – proiectul nu este amplasat în zone umede, riverane, sau guri ale râurilor;

***b)*** *zone costiere şi mediul marin* – proiectul nu este amplasat în zonă costieră sau mediu marin;

***c)*** *zonele montane şi forestiere* *–* proiectul nu este amplasat în zonă montană și forestieră;

***d)*** *arii naturale protejate de interes naţional, comunitar, internaţional* – proiectul nu este amplasat în arie naturală protejată de interes național, comunitar, internațional;

***e)*** *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică* – proiectul nu este amplasat în niciuna din zonele de mai sus;

***f)*** *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de* cazuri – proiectul nu este amplasat într-o astfel de zonă*;*

***g)*** *zonele cu o densitate mare a populației* – proiectul nu este amplasat într-o astfel de zonă, terenul pe care se va implementa proiectul este zonă destinată activităților industriale*;*

***h)*** *peisaje şi situri importante din punct de vedere istoric, cultural sau arheologic* – proiectul nu este amplasat în zonă cu peisaje și situri importante din punct de vedere istoric, cultural și arheologic.

***3. Tipurile și caracteristicile impactului potenţial:***

***a)******Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Va fi afectată direct doar suprafața de teren pe care se realizează proiectul în timpul efectuării lucrărilor și în perioada de funcționare, iar proiectul propus este în concordanță cu prevederile legislației în vigoare;*

***b)******Natura impactului -*** *impactul asupra mediului va fi redus, atât pe perioada execuţiei proiectului, cât şi în perioada de funcţionare;*

***c)******Natura transfrontieră a impactului*** *– lucrările propuse nu au efect transfrontier;*

***d)******Intensitatea şi complexitatea impactului*** *- impactul asupra mediului va fi redus, atât pe perioada execuţiei proiectului, cât şi în perioada de funcţionare;*

***e)******Probabilitatea impactului*** *- prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă, atât pe perioada execuţiei proiectului, cât şi în perioada de funcţionare;*

***f)******Debutul, durata, frecvenţa şi reversibilitatea impactului:***

*- în perioada de execuție a proiectului impactul asupra factorilor de mediu va fi temporar, iar calitatea factorilor de mediu afectați va reveni la parametri anteriori la finalizarea lucrărilor;*

*- în perioada funcționării impactul va fi direct și permanent;*

***g) Cumularea impactului cu impactul altor proiecte existente și/sau aprobate*** *– proiectul nu are efect cumulativ nu cu alte proiecte existente și/sau aprobate;*

***h) Posibilitatea de reducere efectivă a impactului:***

 *- în timpul realizării lucrărilor de construcție:*

*- utilizarea mașinilor și utilajelor silențioase și verificate tehnic;*

*- reducerea timpului de mers în gol a motoarelor utilajelor şi a mijloacelor de transport auto;*

*- prevenirea ridicării prafului prin acțiuni de stropire;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

 *- în timpul funcţionării obiectivului:*

*- instruirea periodică a personalului asupra măsurilor de protecţia mediului, a obligaţiilor şi responsabilităţilor ce le revin;*

*- preluarea ritmică a deșeurilor rezultate de pe amplasament, evitarea depozitării necontrolate a acestora;*

*- menținerea și întreținerea spațiilor verzi de pe amplasament, inclusiv a perdelei vegetale.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**−** *proiectul propus* ***nu intră*** *sub incidența*[***art. 28***](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare ÷ amplasamentul fiind situat în afara ariilor naturale protejate.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

**−** *proiectul propus* ***nu intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

**1.** Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.

**2.** Se vor respecta documentația tehnică, normativele și prescripțiile tehnice specifice - date, parametri - justificare a prezentei decizii.

**3.** Nu se ocupă suprafețe suplimentare de teren pe perioada executării lucrărilor, materialele necesare se vor depozita pe terenul aferent proiectului.

**4.** Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.

**5.** Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.

**6.** Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.

**7.** La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.

**8.** Se interzice accesul de pe amplasament pe drumurile publice cu utilaje şi mijloace de transport necurăţate.

**9.** Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor. Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.

Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, completată și modificată de Legea 17/2023.

**10.** Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:

 **-** evitarea scurgerilor accidentale de produse petroliere de la mijloacele de transport utilizate;

 **-** evitarea depozitării necontrolate a materialelor folosite şi a deşeurilor rezultate;

 **-** asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).

**11.** Alimentarea cu carburanţi a mijloacelor auto și schimburile de ulei se vor face numai pe amplasamente autorizate.

**12.** În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-08), cu modificările și completările ulterioare, sunt interzise:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenționată în cursul perioadei de reproducere, de creștere, de hibernare și de migrație;

c) deteriorarea, distrugerea și/sau culegerea intenționată a cuiburilor și/sau ouălor din natură;

d) deteriorarea si/sau distrugerea locurilor de reproducere ori de odihna;

e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;

f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.

**13.** Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiileprevăzute în documentația care a stat la baza emiterii prezentei decizii.

**14.** La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 chim. Georgeta Iușan ing. Rus Paul

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |